FI
15.5.2023
Euroopan unionin virallinen lehti
C 173/19
Pääasian asianosaiset Kantajat: Elliniki Ornithologiki Etaireia (Kreikan lintutieteellinen yhdistys) Syllogos Diktyo Oikologikon Organoseon Aigaiou (Egeanmeren ympäristöjärjestöjen verkostoyhdistys) Perivallontikos Syllogos Rethymnou (Réthymnonin ympäristöjärjestö) Politistikos Syllogos Thronos Kleisidiou (Thronos Klisidoun kulttuurijärjestö) KH ym.
Vastaajat: Ypourgos Esoterikon (sisäasioista vastaava ministeriö) Ypourgos Oikonomikon (taloudesta vastaava ministeriö) Ypourgos Anaptyxis kai Ependyseon (kehityksestä ja investoinneista vastaava ministeriö) Ypourgos Perivallontos kai Energeias (ympäristö- ja energia-asioista vastaava ministeriö) Ypourgos Agrotikis Anaptyxis kai Trofimon (maatalouden kehittämisestä ja elintarvikehuollosta vastaava ministeriö) Ennakkoratkaisukysymykset 1) Onko direktiivin 2009/147/EY (1) 4 artiklan 1 ja 2 kohtaa, luettuina yhdessä direktiivin 92/43/ETY (2) 6 artiklan 2, 3 ja 4 kohdan kanssa, tulkittava siten, että ne ovat esteenä perusteluissa esitetyn kaltaisille kansallisille säännöksille, joissa säädetään, että erityissuojelualueiden luonnonvaraisten lintulajien ja niiden elinympäristöjen erityisiä suojelu-, säilyttämis- ja ennallistamistoimia sovelletaan vain ”indikaattorilajeihin”, joilla tarkoitetaan ainoastaan direktiivin 2009/147/EY liitteessä I lueteltuja luonnonvaraisia lintulajeja ja kullakin erityissuojelualueella säännöllisesti esiintyviä muuttolintuja, joita yhdessä kansallisen lainsäädännön mukaisten erityissuojelualueiden luokitteluperusteiden kanssa käytetään indikaattoreina, joiden perusteella jokin alue nimetään erityissuojelualueeksi?
2) Vaikuttaako edellä esitettyyn kysymykseen annettavaan vastaukseen se, että edellä mainitut toimenpiteet, jotka koskevat erityissuojelualueilla tapahtuvaa luonnonvaraisten lintulajien ja niiden elinympäristöjen erityistä suojelua, säilyttämistä ja ennallistamista, ovat pohjimmiltaan erityissuojelualueiden perustason varotoimia (”ennakkosuojelutoimenpiteitä”), joita sovelletaan horisontaalisesti, toisin sanoen kaikkiin erityissuojelualueisiin, ja että Kreikan oikeusjärjestyksessä ei ole toistaiseksi säädetty kutakin erityissuojelualuetta erikseen koskevista hoitosuunnitelmista, joissa asetettaisiin tavoitteet ja toimenpiteet, jotka ovat tarpeen suotuisan suojelutason saavuttamiseksi tai varmistamiseksi kunkin erityissuojelualueen ja sen lajiston osalta?
3) Vaikuttaako kahteen edelliseen kysymykseen annettavaan vastaukseen se, että direktiivin 2011/92/EU (3) mukaisen hankkeiden ja toimien ympäristövaikutusten arviointivelvollisuuden ja direktiivin 92/43/ETY 6 artiklan 2–4 kohdan mukaisen ”asianmukaisen arvioinnin” perusteella kaikki direktiivin 2009/147/EY liitteessä I luetellut lajit tai kullakin erityissuojelualueella säännöllisesti esiintyvät muuttolinnut rekisteröidään kunkin julkisen tai yksityisen hankkeen ympäristövaikutusten arvioinnin yhteydessä?
(1) (2) (3)
Luonnonvaraisten lintujen suojelusta 30.11.2009 annettu Euroopan parlamentin ja neuvoston direktiivi 2009/147/ΕY (kodifioitu toisinto) (ΕUVL 2010, L 20, s. 7).
Luontotyyppien sekä luonnonvaraisen eläimistön ja kasviston suojelusta 21.5.1992 annettu neuvoston direktiivi 92/43/ETY (EYVL 1992, L 206, s. 7).
Tiettyjen julkisten ja yksityisten hankkeiden ympäristövaikutusten arvioinnista 13.12.2011 annettu Euroopan parlamentin ja neuvoston direktiivi 2011/92/EU (kodifikaatio) (EUVL 2012, L 26, s. 1).
Ennakkoratkaisupyyntö, jonka Administratīvā apgabaltiesa (Latvia) on esittänyt 15.2.2023 – Biedrība ”Latvijas Informācijas un komunikācijas tehnoloģijas asociācija” v.
Valsts ieņēmumu dienests (Asia C-87/23, Latvijas Informācijas un komunikācijas tehnoloģijas asociācija) (2023/C 173/27) Oikeudenkäyntikieli: latvia Ennakkoratkaisua pyytänyt tuomioistuin Administratīvā apgabaltiesa